เซี่ยงไฮ้คอมโพสิตปิดบวก 6.41 จุด รับกำไรภาคอุตสาหกรรม
เซี่ยงไฮ้คอมโพสิตปิดบวก 6.41 จุด รับกำไรภาคอุตสาหกรรม
26 ม.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวขึ้นเล็กน้อย โดยดัชนีเซี่ยงไฮ้คอมโพสิตบวก 6.41 จุด หรือ 0.20% ปิดที่ 3,155.97 จุด ภายหลังจากทที่สำนักงานสถิติจีนได้เปิดเผยข้อมูลกำไรในภาคอุตสาหกรรมที่ขยายตัวขึ้น
สำนักงานสถิติแห่งชาติจีนรายงานในวันนี้ว่า บริษัทรายใหญ่ในภาคอุตสาหกรรมมีกำไรเพิ่มขึ้นในปี 2559 โดยได้แรงหนุนจากอุตสาหกรรมการก่อสร้างที่เฟื่องฟู
ทั้งนี้ กำไรของบริษัทรายใหญ่ในภาคอุตสาหกรรมของจีนในปี 2559 ปรับตัวขึ้น 8.5% เทียบรายปี ซึ่งตรงกันข้ามกับปี 2558 ที่กำไรหดตัวลง 2.3%
นายเหอ ปิง นักสถิติของ NBS กล่าวว่า บริษัทอุตสาหกรรมมีผลประกอบการที่ดีขึ้น โดยศักยภาพในการทำกำไรของบริษัทเหล่านี้เพิ่มขึ้นแตะระดับ 5.97%
                